Barbro Sundback

Barbro Sundback (s. 22. joulukuuta 1945) on Ahvenanmaan sosiaalidemokraattien poliitikko, joka istui pitkään Ahvenanmaan maakuntapäivillä vuodesta 1979 lähtien. Hän putosi sieltä vuoden 2015 vaaleissa. Hän on myös Maarianhaminan kaupunginvaltuutettu.

Sundback toimi maakuntapäivien puhemiehenä vuosina 2005–2007 oltuaan jo vuodesta 2003 sen ensimmäisenä varapuhemiehenä. Hän oli vuosina 1979–2006 kirkkovaltuuston jäsenenä Maarianhaminan seurakunnassa. Hän on varsinaiselta ammatiltaan psykologi ja asuu Maarianhaminassa. Hän kannattaa Ahvenanmaalle omaa edustajaa Euroopan parlamenttiin.Osa ahvenanmaalaisista aikoo boikotoida EU-äänestystä 

Sundback oli kansanedustajaehdokkaana eduskuntavaaleissa 2007 ja sai 756 ääntä.Vaalit 2007 tulospalvelu

Sundback on työskennellyt Ahvenanmaan rauhaninstituutissa ja Emmauksessa. Hän oli vuonna 2005 yksi ehdokkaista Nobelin rauhanpalkinnon saajaksi.World People's Blog 1000 mujeres de todo el mundo para el Premio Nobel de la Paz 2005

 Lähteet 

 Aiheesta muualla 
 Profiili maakuntapäivien sivuilla 

Luokka:Ahvenanmaan sosiaalidemokraattien poliitikot
Luokka:Maarianhaminan kaupunginvaltuutetut
Luokka:Suomalaiset psykologit
Luokka:Vuonna 1945 syntyneet
Luokka:Elävät henkilöt